เกมชักเย่อ!
*บรรยากาศการลงทุนในช่วงสัปดาห์ก่อนมีหลากเรื่อง หลายรสชาติ ผสมปนเปกับดราม่าเล็ก ๆ น้อย ๆ ตามประสานักลงทุนที่ถนัดเล่นแบบ “เข้าทำเร็ว” เดี๊ยนถึงแอบกระซิบแฟนคลับตั้งแต่วันก่อนว่า ต้องทันเกม! พวกอ่อนต่อโลกอาจไม่เข้าใจสิ่งที่เกิดขึ้น แต่คนที่เข้าใจเรื่องเกมการเงิน ย่อมเข้าใจถึงรูปแบบของการลงทุนในเที่ยวนี้อย่างถ่องแท้ เพราะหุ้นเริ่มออกอาการอีกครั้ง คราวนี้คงต้องขอเวลาพักเอาแรงนิดหน่อยเจ้าค่ะ
19 ก.ค. 2563

เจาะกระดาน : โมนิก้าและทีมงาน
*บรรยากาศการลงทุนในช่วงสัปดาห์ก่อนมีหลากเรื่อง หลายรสชาติ ผสมปนเปกับดราม่าเล็ก ๆ น้อย ๆ ตามประสานักลงทุนที่ถนัดเล่นแบบ “เข้าทำเร็ว” เดี๊ยนถึงแอบกระซิบแฟนคลับตั้งแต่วันก่อนว่า ต้องทันเกม! พวกอ่อนต่อโลกอาจไม่เข้าใจสิ่งที่เกิดขึ้น แต่คนที่เข้าใจเรื่องเกมการเงิน ย่อมเข้าใจถึงรูปแบบของการลงทุนในเที่ยวนี้อย่างถ่องแท้ เพราะหุ้นเริ่มออกอาการอีกครั้ง คราวนี้คงต้องขอเวลาพักเอาแรงนิดหน่อยเจ้าค่ะ
*งานนี้ถึงอย่าไปหาเหตุผลที่แท้จริงที่ทำให้ “หุ้นขึ้น หุ้นลง” เพราะสิ่งที่เกิดขึ้นในเที่ยวนี้มันเป็นเพียงแค่กระแส ยังไม่ใช่ของแท้ทั้งแท่ง ที่ทำให้นักเล่นใส่กันเต็มเหนี่ยว จึงยังมีโอกาสได้เห็นรายการขายทำกำไรอีกรอบใหญ่ ถึงแม้ว่าเมื่อวันศุกร์ดัชนียืนปิดที่ระดับ 1,359.58 จุด บวกไป 11.72 จุด แต่เมื่อมองจากมูลค่าการซื้อขายเบาบางเพียงแค่ 4.14 หมื่นล้านบาท “โมนิก้า” มองในมุมไหน ด้านไหน ก็ยังเป็นแค่เกมชักเย่อธรรมดา ๆ ไม่มีอะไรที่เป็นพิเศษนะคะ
*วันนี้ถึงไม่ต้องวิเคราะห์อะไรให้ปวดกบาล เพราะสิ่งที่เดี๊ยนพยายามเชื่อมาตลอดว่าทุกอย่างน่าจะดีขึ้น พอเอาเข้าจริง ๆ กลับไม่เป็นเช่นนั้น! อาการท้อแท้เลยบังเกิดขึ้นให้เห็นเป็นหย่อม ๆ “โมนิก้า” ถึงต้องกลับไปยึดหลัก “เข้าเร็ว ออกเร็ว” เพื่อความคล่องตัวในการลงทุน พร้อมกันนั้นก็เป็นเครื่องยืนยันว่าการพลิกแนวต้าน 1,400 จุด เป็นแนวรับที่แข็งแกร่ง ยังทำไม่สำเร็จนะจะบอกให้
*ข้อมูลเหล่านี้ทำให้ “โมนิก้า” มั่นใจขึ้นไปอีกชั้นหนึ่งว่าจุดขายยังเป็นจุดเดิม และจุดรับก็ยังเป็นจุดเดิม หากวันนี้อ่อนตัวหลุดลงมาในแดนลบอย่างง่ายดายอีกครั้ง ก็ให้ไปรอรับอีกทีบริเวณ 1,300-1,320 จุด ซึ่งเป็นไซเคิลที่ทุกคนรู้อยู่แล้วว่าควรต้องทำตัวอย่างไร ? แต่ที่น่าเบื่อสุดคือ ความไว้เนื้อเชื่อใจที่มีต่อกองทุนตัวแสบมลายหายไปหมดสิ้น หลังเห็นพฤติกรรมทุบ ๆ ดัน ๆ เป็นระลอกน่ะซี
*เหมือนกับการเข้าลงทุนในหุ้น EA ก่อนหน้านี้ “โมนิก้า” มีความรู้สึกดีอย่างไร ปัจจุบันก็ยังมีความรู้สึกดี ๆ ให้แก่กันเหมือนเดิม และอยากให้นักลงทุนรับทราบกันโดยทั่วไปว่าหุ้นพลังงานตัวนี้มีพัฒนาการที่น่าสนใจหลายอย่างด้วยกัน และเป็นตัวขับเคลื่อนให้ตัวบริษัทเติบโตแบบยั่งยืนเสียด้วย..เดี๊ยนถึงเชื่อว่าราคาปิดที่ 49.25 บาท บวกไป 2 บาท หรือขึ้นไป 4.23% ด้วยมูลค่าการซื้อขาย 1.82 พันล้านบาท ยังเป็นจุดที่ลงทุนได้สบาย ๆ นะจะบอกให้
*ส่วนในรายของ JMART ยังเป็นอะไรที่น่าสนใจเสมอ หลังจากพรายกระซิบยืนยันอย่างหนักแน่นว่าผลงานปี 2563 ไม่ธรรมดาอย่างแน่นอน ใครได้เห็นต้องร้องซี้ด..ดดด ยาว ๆ เพราะเป็นการเติบโตอย่างมีนัยสำคัญ “โมนิก้า” ถึงไม่แปลกใจที่มีคนเข้ามาไล่ซื้อหุ้นเป็นจำนวนมาก เพราะทุกคนยึดหลักเคาะหุ้นว่า พอสบช่องได้โอกาสเลยลุยสุดซอยทันที หุ้นถึงวิ่งขึ้นมาปิดที่ 12.80 บาท บวกไป 0.30 บาท หรือขึ้นไป 2.40% ด้วยมูลค่าการซื้อขาย 440.76 ล้านบาท แบบชิวชิวไงล่ะคะ
*อีกหนึ่งทีเด็ดที่ “โมนิก้า” ชอบเม้าท์ถึงเป็นประจำในเที่ยวนี้ ยังคงอยู่ที่หุ้นทรงสวยอย่าง PRM ว่ากันว่าแผนทุกอย่างเดินหน้าไปอย่างราบรื่น และดูเหมือนในปี 2563 จะเป็นก้าวย่างที่สำคัญสำหรับตัวบริษัท ทุกคนเลยให้แวลูเพิ่มขึ้นเรื่อย ๆ หุ้นถึงพยายามยกฐานใหม่ที่สูงขึ้นกว่าเดิมแบบนี้ เดี๊ยนขอบอกตามตรงว่า “สั้นหรือยาว..ก็ได้ทั้งนั้น” เพราะราคาปิดที่ระดับ 9.10 บาท บวกไป 0.30 บาท หรือขึ้นไป 3.41% ด้วยมูลค่าการซื้อขาย 657.62 ล้านบาท ยังมีแก๊ปให้เล่นเจ้าค่ะ
*สำหรับที่ชัดเจนแจ่มแจ๋วสุด ๆ “โมนิก้า” ขอพุ่งเป้าไปที่ MTC “พื้นฐานแกร่ง สตอรี่สวย กำไรเด่น” และเพื่อไม่ให้เป็นการเสียเวลา ขอเม้าท์ถึงความพยายามประคองตัวบริเวณฐานราคา 50 บาท ในช่วง 1 เดือนที่ผ่านมา ทำให้เชื่อว่าหุ้นจะยกตัวขึ้นไปใกล้ 60 บาทอีกครั้ง ขณะที่ราคาล่าสุดปิดในระดับ 54 บาท บวกไป 1.25 บาท หรือขึ้นไป 2.37% ด้วยมูลค่าการซื้อขาย 326.37 ล้านบาท มันน่าตามไปดูจริง ๆ เพราะทรงของหุ้นมันได้จริง ๆ นะคะ
*ส่วนหุ้นที่มีความเชื่อว่าทุกอย่างจะดีขึ้นนั้น ก็ดูได้จากกรณีของ PTG พยายามไต่ระดับขึ้นตลอดเวลา ก่อนจะปิดที่ระดับ 18.10 บาท บวกไป 0.80 บาท ด้วยมูลค่าการซื้อขาย 553.64 ล้านบาท “โมนิก้า” มองเป็นเรื่องของรายได้ที่จะบุ๊กเข้ามาในอนาคตเป็นจำนวนมาก หุ้นถึงยืนต้านแรงเทขายได้อย่างยอดเยี่ยม แต่จะไปได้ไกลเกินยอดเก่าบริเวณ 20 บาทไหม ? ก็ต้องติดตามดูกันเอาเองนะคะ
*ส่วนหุ้นเล็กพริกขี้หนูที่มาแรงแซงทุกโค้ง “โมนิก้า” คงต้องกลับไปมองที่หุ้น STI ก่อนใครเพื่อนอีกเช่นกัน เพราะการทะยานขึ้นมาปิดที่ 7.45 บาท บวกไป 0.75 บาท หรือขึ้นไป 11.19% ด้วยมูลค่าการซื้อขาย 123.26 ล้านบาท มันเป็นช็อตที่ไม่สวยงามเอาเสียเลย เพราะมันเคยเกิดเหตุการณ์ลากออกของให้เห็นกันมาแล้ว บวกกับวอลุ่มเทรดก็ไม่สม่ำเสมอแบบนี้..ใจเย็นไว้ก่อนดีไหม ?